
ŠKOLSKÝ – AKADEMICKÝ PORIADOK PRE SENIOROV
Základná umelecká škola Miloša Ruppeldta, Panenská 11, 811 03 Bratislava
v rámci projektu Bratislavská umelecká seniorská akadémia (BUSA)

Článok I
Úvodné ustanovenia
Školský – akademický poriadok pre seniorov Základnej umeleckej školy Miloša Ruppeldta (ďalej len „ZUŠ“) v rámci projektu Bratislavská umelecká seniorská akadémia (ďalej len „BUSA“) sa vzťahuje na všetkých zaregistrovaných seniorov zapojených do umeleckého vzdelávania. 
Školský – akademický poriadok je záväzný pre každého seniora počas trvania vzdelávania. Upravuje organizáciu vzdelávacieho procesu, stanovuje práva a povinnosti seniorov a vymedzuje základné princípy fungovania programu. 
Bratislavská umelecká seniorská akadémia (BUSA) je vzdelávací a komunitný program neformálneho vzdelávania určený seniorom so záujmom o umenie, kultúru a tvorivé aktivity.
Cieľom umeleckého vzdelávania seniorov je:
· podpora celoživotného vzdelávania seniorov,
· podpora aktívneho a tvorivého starnutia,
· rozvoj umeleckej tvorivosti seniorov,
· podpora participácie seniorov na kultúrnom a spoločenskom živote,
· vytváranie priestoru pre komunitné a medzigeneračné aktivity.

Článok II
Organizácia vzdelávania
1. Vzdelávanie seniorov prebieha v priestoroch ZUŠ.
2. Štúdium je organizované:
· formou individuálnych alebo skupinových stretnutí,
· spravidla raz týždenne,
· v dopoludňajších hodinách,
· počas dvoch rokov podľa podmienok konkrétnej ZUŠ.
3. Vzdelávanie prebieha ako neformálne štúdium v priateľskej a podporujúcej atmosfére.

4. Výučba je prispôsobená:
· veku seniorov,
· individuálnym možnostiam účastníkov,
· zdravotným a pohybovým špecifikám seniorov.
5. Seniori nie sú hodnotení známkami.
6. Dvojročné štúdium sa končí potvrdením o absolvovaní programu.
7. Vzdelávanie sa neuskutočňuje:
· počas školských prázdnin,
· počas práceneschopnosti lektora,
· počas mimoriadnych organizačných udalostí školy.
8. Počas mimoriadnych aktivít školy môže byť po dohode s vedením príslušnej školy, výučba presunutá, alebo nahradená.

Článok III
Práva seniora
Senior má právo:
· na dôstojné a bezpečné prostredie,
· na rešpektujúci prístup zo strany lektorov,
· na vzdelávanie primerané veku a možnostiam seniora,
· zúčastňovať sa umeleckých, kultúrnych a komunitných aktivít programu,
· prezentovať svoju tvorbu na podujatiach školy,
· byť informovaný o organizácii a priebehu vzdelávania.

Článok IV
Povinnosti seniora
Senior je povinný:
· dodržiavať školský poriadok ZUŠ
· pri vstupe do priestorov školy sa preukázať identifikačnou kartou BUSA,
· pravidelne a zodpovedne pristupovať k vzdelávaniu,
· rešpektovať pokyny lektora a zamestnancov školy,
· správať sa v duchu vzájomnej úcty, tolerancie a slušného správania,
· zúčastňovať sa na vzdelávacích a umeleckých aktivitách v rámci vybraného odboru,
· zúčastňovať sa vzdelávania v určených termínoch,
· vopred informovať lektora o neprítomnosti,
· prichádzať na vzdelávanie včas a s potrebnými pomôckami podľa dohody s lektorom,
· zúčastniť sa imatrikulácie a záverečného slávnostného ceremoniálu,
· vypnúť, alebo stíšiť mobilný telefón počas výučby,
· dodržiavať hygienické a bezpečnostné opatrenia školy,
· zodpovedať za svoje osobné veci,
· starať sa o zapožičané učebné pomôcky a nepoškodzovať ich,
· aktívne sa zapájať do prezentácie školy a programu BUSA podľa možností školy,
· primerane sa obliekať na spoločenské a verejné podujatia súvisiace so vzdelávaním.
V prípade opakovaných neprítomností bude senior vyzvaný na uvedenie dôvodu neúčasti. Následne bude ZUŠ komunikovať so zriaďovateľom projektu o ďalšom postupe.

Článok V
Bezpečnosť a ochrana zdravia
1. Seniori sú povinní dodržiavať bezpečnostné pokyny lektorov a zamestnancov školy.
2. Pri práci s umeleckými pomôckami a materiálom je potrebné postupovať bezpečne a šetrne.
3. Každý senior bezodkladne oznámi:
· zdravotnú indispozíciu,
· úraz,
· mimoriadnu situáciu.
4. V priestoroch školy je zakázané:
· fajčiť,
· požívať alkohol, alebo omamné látky,
· poškodzovať majetok školy.
5. Senior rešpektuje všetky aktuálne hygienické opatrenia školy.

Článok VI
Používanie priestorov školy
1. Seniori používajú iba priestory určené na vzdelávanie.
2. Po skončení výučby sú povinní:
· uviesť priestory do pôvodného stavu,
· odložiť pomôcky na určené miesto,
· udržiavať čistotu a poriadok.
3. Bez súhlasu lektora nie je dovolené manipulovať s technickým, alebo umeleckým vybavením školy.

Článok VII
Prezentácia a komunitné aktivity
1. Súčasťou vzdelávania môžu byť:
· koncerty,
· výstavy,
· verejné prezentácie,
· komunitné podujatia,
· medzigeneračné projekty.
2. Senior sa podľa svojich možností podieľa na prezentácii svojej tvorby a reprezentácii školy.
3. Účasť na verejných podujatiach prebieha v súlade s pokynmi lektora a vedenia školy.

Článok VIII.
Záverečné ustanovenia
1. Tento školský – akademický poriadok je základným vzorovým dokumentom programu BUSA.
2. Každá ZUŠ môže tento dokument doplniť o svoje organizačné, prevádzkové alebo špecifické podmienky.
3. Tento školský poriadok pre seniorov je platný od 1.10.2026 do 30.6.2028.
4. Senior svojim podpisom vyjadruje súhlas so školským – akademickým poriadkom počas umeleckého vzdelávania.




V Bratislave dňa ................................			                 ................................
							        		Mgr. art. Alexandra Pažická
        riaditeľka ZUŠ






PRÍLOHA č. 1
ETICKÝ KÓDEX SENIORA
Senior:
· rešpektuje dôstojnosť každého účastníka vzdelávania,
· komunikuje kultivovane a tolerantne,
· podporuje priateľskú atmosféru,
· rešpektuje rozdielnosť umeleckých schopností,
· správa sa reprezentatívne počas podujatí školy.

PRÍLOHA č. 2
PREVÁDZKOVÉ ZÁSADY UČEBNÍ A ATELIÉROV
· používať priestory a pomôcky šetrne,
· udržiavať čistotu a poriadok,
· rešpektovať pokyny lektora,
· nemanipulovať s technikou bez súhlasu,
· po skončení výučby uviesť priestory do pôvodného stavu.

PRÍLOHA č. 3
ORGANIZAČNÉ ZÁSADY PODUJATÍ
· dodržiavať harmonogram podujatí,
· rešpektovať pokyny organizátorov,
· primerane reprezentovať školu a program BUSA,
· používať primerané spoločenské oblečenie.

PRÍLOHA č. 4
ODPORÚČANIA PRE KOMUNITNÉ A MEDZIGENERAČNÉ AKTIVITY
Program BUSA podporuje:
· spoluprácu medzi generáciami,
· komunitné umelecké projekty,
· zapájanie seniorov do kultúrneho života,
· rozvoj tvorivosti a spoločenských vzťahov.

